Aktivitet Terrengsykling Skjeberg CK 2022

I året 2022 var vi heldigvis tilbake på samme aktivitetsnivå som før pandemien.

Første kvartal/ vinteren kjørte vi felles treninger med spinning på FSC Iseveien.

Fra uke 13 starter vi opp fellestreninger MTB ute. På mandagene byttet vi på å trene i den gule løypa i og ved Syverstadvannet og å sykle pyramideintervaller i Syverstadbakken. Torsdagene trente vi i den røde løypa, den opprinnelige runden vår på ca. 8 km med innslag av lettkjørtsti og grusveier.

Vi har totalt sett vært fornøyd med oppmøte, med alt fra de «faste» på 6-7 stk. til rundt 16-17 stk. + på det meste. Før sommerferien deltok også mange av de eldste ungdommene fra SCKung på torsdagstreningene.

21. mai avholdt vi vårt eget Skjebergritt med totalt 66 påmeldte. Påmeldingene fordelte seg som følger: nitten personer i aldersgruppen opp til 13 år, syv personer fra 13-16 år og førti personer i alderen 17 år og eldre.

Været var ikke helt med oss denne dagen da regnet kom, og det ble dessverre noen som måtte bryte, spesielt i voksengruppa. Men vi er totalt sett fornøyde med arrangementet, og skal gjenta denne i 2023

20. august ble Grenserittet arrangert og klubben var representert med 19 påmeldte deltagere.

Her la vi til rette ved å tilby langing i løypa og transport til Strømstad og klubbtelt i målområde med Cola og snacks og en avsluttende bankett på Salt restaurant i Høysand på kvelden.

Klubben har forøvrig hatt deltakere i HA-rittene, Stenhoggerrittet, Farrisrunden, Birkebeinerrittet, nordisk mesterskap i mtb rundbane og NC master rundbane.

Ellers gikk felles treningene i våre runder frem til medio september før vi avsluttet utesesongen.

13. oktober startet vi opp innesesongen igjen på FSC Iseveien. To treningsøkter i uka med styrketrening på onsdager og spinning på torsdager ut desember. Fremmøtet har vært bra, men det er plass til flere.